Hitler müüb. Seda teab iga kirjastaja. Kui on vaja raamatut müüa, tasub kaanele panna kas Hitleri nimi või pilt – veel parem, mõlemad. Maimu Berg on oma novellikogu pealkirjaks pannud «Hitler Mustjalas» ning Mari Kaljuste on kujundanud selle mustpruuniks. Soliidne värk.
Maimu Berg kohtub Hitleriga
Ja raamat – kaheks osaks jaotatud novellikogu – algab tõepoolest niminovelliga, mis räägib tõepoolest füürerist. Lugu hüppab kohe sündmuste keskmesse: «Juuksur August Wollenhaupt heitis pilgu peeglisse nagu ikka, kui ta oma tööga lõpule oli saanud. Viimastel aastatel vaatas talle sealt enamasti vastu üks ja sama nägu, mida tundis terve maailm. Tumedate sirgete juukseõlist rasuste juuste tukk hoolikalt vasakule kammitud, nina all väike mokahabe.» (lk 9)